আহমেদ সিরহিন্দি
ইমাম রব্বানি শাইখ আহমেদ আল ফারুকি সিরহিন্দি (১৫৬৪–১৬২৪) (شیخ احمد الفاروقی السرہندی ) ছিলেন ভারতীয় উপমহাদেশের একজন ইসলামি পণ্ডিত। তিনি ফিকহের হানাফি ধারা ও নকশবন্দি সুফি তরিকার অনুসারী ছিলেন। তাকে মুজাদ্দিদে আলফে সানি বলা হয় যার অর্থ “দ্বিতীয় সহস্রাব্দের সংস্কারক”। মুঘল সম্রাট আকবরের ইসলাম বিরোধী কর্মকাণ্ডের বিরোধীতার জন্য তিনি অধিক পরিচিত। ভারতের সিরহিন্দে তার মাজার অবস্থিত।